text: 16-årig hjulpet ned fra højt træ - ville holde jul med sin kat
  16 december 2018 kl. 20.15
  Dreng fra Blans måtte hjælpes ned med en stigevogn, da han var kravlet alt for højt op i et træ. Han ville hente sin kat ned, så de kunne holde jul sammen.
  - Han var kravlet 15 meter op i træet og gik formentlig kold på grund af højden.
  Drengens første kommentar efter han var hjulpet ned fra træet: "Det er fedt, det her. Så kan vi holde jul sammen."
  Det siger vagtchef hos Syd- og Sønderjyllands Politi, Erik Lindholdt, til TV SYD om episoden søndag aften.
  Klokken 19.47 fik politiet anmeldelse om en 16-årig dreng, der ikke kunne komme ned fra et højt træ i Blans ved Sønderborg. Efterfølgende fik politiet en melding om, at der også var en kat i træet.
  - Vi kørte straks til stedet. Brand & Redning kom med deres stigevogn for at hjælpe ham ned. Katten fandt selv ned, men vi måtte hjælpe drengen, forklarer vagtchefen.
  Erik Lindholdt, vagtchef, Syd- og Sønderjyllands Politi: "Han var kravlet 15 meter op i træet og gik formentlig kold på grund af højden."
  Drengen kom trygt ned på jorden igen og blev genforenet med sin kat. Et lykkeligt gensyn, fortæller vagtchefen. Drengens første kommentar til redningsmandskabet var nemlig:
  - Det er fedt, det her. Så kan vi holde jul sammen.
  Både katten og drengen har det godt – og kan altså nu se frem til at fejre jul sammen.
  